9.Συνεχής παρακολούθηση και περιοδική εσωτερική αξιολόγηση των προγραμμάτων σπουδών

**ενδεικτικα σημεια αναφορασ**

* **Περιγράψτε τον τρόπο με τον οποίο πραγματοποιείται η ετήσια εσωτερική αξιολόγηση του προγράμματος σπουδών. Αναφέρετε τη συνεργασία της ακαδημαϊκής ομάδας (ΟΜΕΑ) με τη ΜΟΔΙΠ ως μέρος της διαδικασίας της ετήσιας εσωτερικής αξιολόγησης του ΠΠΣ**

Η διαδικασία της ετήσιας Εσωτερικής Αξιολόγησης του Προπτυχιακού Προγράμματος Σπουδών (ΠΠΣ) του Τμήματος ακολουθεί τα βήματα της Διαδικασίας 4.1 «Εσωτερική Αξιολόγηση» της Διεργασίας 4, όπως αυτά περιγράφονται στο εγχειρίδιο ποιότητας του Εσωτερικού Συστήματος Διασφάλισης Ποιότητας του Ιδρύματος (<https://www.aueb.gr/el/content/egheiridio-poiotitas>) και υλοποιείται με τη χρήση εγκεκριμένου από την ΜΟΔΙΠ του Ιδρύματος πρότυπου ερωτηματολογίου (επισυνάπεται) και υλικού τεκμηρίωσης (επισυνάπτεται). Επιπλέον, η ετήσια Εσωτερική Αξιολόγηση του ΠΠΣ διενεργείται με την συνεργασία των μελών της ΟΜΕΑ, του Προέδρου του Τμήματος, του Προέδρου της ΜΟΔΙΠ και προσωπικού του γραφείου της ΜΟΔΙΠ. Ειδικότερα:

1. Ενημέρωση των μελών της ΟΜΕΑ και του Πρόεδρου του Τμήματος από τη ΜΟΔΙΠ μέσω ηλεκτρονικής επικοινωνίας για την απόφαση της Επιτροπής ΜΟΔΙΠ αναφορικά με: α) την ημερομηνία διεξαγωγής της Εσωτερικής Αξιολόγησης του ΠΠΣ και β) τον οριζόμενο από την Επιτροπή αρμόδιο αξιολογητή ΜΟΔΙΠ.
2. Διεξαγωγή της αξιολόγησης και τεκμηρίωση των ευρημάτων μέσω υλικού.
3. Συνεδρίαση της ΜΟΔΙΠ για την εκτίμηση των ευρημάτων σχετικά με την τεκμηρίωση μη συμμορφώσεων ή παρατηρήσεων, μετά την ολοκλήρωση της αξιολόγησης.
4. Κοινοποίηση στο Τμήμα από την ΜΟΔΙΠ της κατάστασης ευρημάτων και του σχετικού πρακτικού της ΜΟΔΙΠ.
5. Επικοινωνία της ΜΟΔΙΠ με τα εμπλεκόμενα μέρη του Τμήματος και με τη συνεργασία των οποίων σχεδιάζονται άμεσα οι κατάλληλες διορθωτικές ή προληπτικές ενέργειες.
6. Παρακολούθηση από ΜΟΔΙΠ των αντίστοιχών δραστηριότητες και αξιολόγηση της επάρκειας ή αποτελεσματικότητας των εφαρμοζόμενων διορθωτικών ενεργειών.

Σε εφαρμογή του Εσωτερικού Συστήματος Διασφάλισης Ποιότητας διενεργήθηκε στις ….. (ημερομηνία) η Εσωτερική Αξιολόγηση του Προπτυχιακού Προγράμματος Σπουδών (ΠΠΣ) του Τμήματος. (επισυνάπτεται σχετικό πρακτικό).

Επιπλέον, ο ρόλος των ΟΜΕΑ συνίσταται: 1)στην οργάνωση της διεξαγωγής της αξιολόγησης του διδακτικού έργου από τους φοιτητές, 2)στη συλλογή των απαραίτητων πληροφοριών και στην καταχώρησή τους στο πληροφοριακό σύστημα της ΜΟΔΙΠ και της ΑΔΙΠ για την εξαγωγή αναφορών και δεικτών, 3)στη σύνταξη των ετήσιων εκθέσεων για το ΠΣ και των ετήσιων αναφορών του Τμήματος. Τέλος, η ΟΜΕΑ οφείλει να συμβάλλει ενεργά στη διαμόρφωση του Προγράμματος Σπουδών του Τμήματος μέσα από την παροχή αναλύσεων και αναφορών.